Source: http://docplayer.fi/1003820-Tuomiokapitulin-vai-seurakuntalaisten-valtaa.html
Timestamp: 2016-10-21 11:48:45+00:00
Document Index: 3725341

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐Tuomiokapitulin vai seurakuntalaisten valtaa?
Tuomiokapitulin vai seurakuntalaisten valtaa?
Download "Tuomiokapitulin vai seurakuntalaisten valtaa?"
1 Käytännöllisen teologian laitos Helsingin yliopisto Helsinki Tuomiokapitulin vai seurakuntalaisten valtaa? Tapaustutkimus kirkkoherranvaaliprosessista Jaakko Tuisku VÄITÖSKIRJA Esitetään Helsingin yliopiston teologisen tiedekunnan suostumuksella julkisesti tarkastettavaksi yliopiston päärakennuksen auditoriossa XII (Fabianinkatu 33, 3 krs.) perjantaina 2. toukokuuta 2014 klo 12. Helsinki2 Väitöskirjan ohjaajat: Professori Markku Heikkilä Professori Jyrki Knuutila Väitöskirjan esitarkastajat: Dosentti Kimmo Kääriäinen Dosentti Kati Niemelä Vastaväittäjä: Dosentti Kati Niemelä ISBN (nid.) ISBN (PDF) Unigrafia Helsinki3 TIIVISTELMÄ Tuomiokapitulin vai seurakuntalaisten valtaa? Tapaustutkimus kirkkoherranvaaliprosessista. Kirkkoherran virka on merkittävä virka Suomen evankelis-luterilaisen seurakunnan johtajana. Tähän virkaan tuleminen on ollut monivaiheinen prosessi jo keskiajalta lähtien. Vuosisatoja ovat kirkkoherranvaalit olleet seurakunnalle merkittävä tapahtuma luvun vaihteessa kirkkoherranvaalijärjestelmä oli voimakkaiden muutospaineiden kourissa. Tässä tutkimuksessa tarkastellaan kirkkoherranvaaliprosessia neljän, Oulujoen, Tyrnävän, Herttoniemen ja Salon, kirkkoherranvaalin kautta. Tutkimusmateriaali on kerätty vuosina Tutkimusmenetelmänä on ollut laadullinen tapaustutkimus. Tutkimukseen on tehty yhteensä 32 haastattelua, havainnoitu neljän vaalin vaalinäytteet, vaalipaneelit ja osa vaalitilaisuuksista, virkaan asettamiset, vaaleihin liittyvä tuomiokapitulien ja seurakuntien vaalilautakuntien pöytäkirja-aineisto sekä tiedotus- ja lehdistömateriaali. Kirkkoherranvaaleja on tutkimuksessa tarkasteltu Pierre Bourdieun kenttäteorian valossa. Bourdieun mukaan kenttä on areena, jossa kilpaillaan resursseista ja pääsystä niihin. Kentällä pärjää pääoman avulla, mitä tavoitellaan. Tutkimuksessa huomattiin, että hakijat ja ehdokasasettelu vaikuttivat siihen millaiseksi vaalit muodostuivat ja millaista pääomaa kentällä menestymiseen tarvittiin. Sosiaalinen ja kulttuurinen pääoma eri muodoissaan nousivat vaaleissa ratkaisevaan asemaan. Ehdokas voitti, kun hänellä oli riittävä määrä sosiaalista pääomaa (tuttuja seurakuntalaisia, verkostoja, alueellisuutta), kulttuurista pääomaa (vaalisija, virka-asema, sukupuoli, ikä, kokemus) sekä sopiva habitus (tapa olla, kirkollisuus). Kirkkoherranvaaliprosessissa toimijat erottautuivat vallankäytön ja tehtävän suhteen. Kirkkoherranvaaliprosessissa valta jakaantui pääosin sekä tuomiokapitulille että seurakuntalaisille. Tuomiokapituli käytti harkintavaltaa ja seurakuntalaiset täytäntöönpanovaltaa. Tuomiokapituli käytti valtaa varsinkin silloin, kun hakijoita kirkkoherraksi oli yli kolme. Seurakuntalaiset käyttivät valtaa erityisesti asettuessaan ryhmittymänä jonkin ehdokkaan taakse. Tässä tutkimuksessa kirkkoherranvaaleista luotiin kolme erilaista vaalityyppiä. Ensimmäiselle ryhmälle annettiin nimi entisestä kirkkoherrasta uusi kirkkoherra. Ryhmässä vaalin voitti seurakuntaliitoksessa kirkkoherran viran menettänyt pappi, joka 34 haki uuden seurakunnan kirkkoherraksi. Näissä vaaleissa alueellisuus vaikutti voimakkaasti. Toinen ryhmä muodostui omasta papista uusi kirkkoherra -vaalityypistä. Seurakunta äänesti selkeästi oman seurakunnan pappia. Tällainen vaali on yleinen maalaisseurakunnissa. Kolmas kirkkoherranvaalityyppi oli oma ehdokas ei saa vaalisijaa. Tässä ryhmässä vaali muodostui ennalta-arvaamattomaksi. Äänestäjät joutuivat valitsemaan oman ehdokkaan rinnalle myös toisen ehdokkaan tai kokonaan uuden ehdokkaan. Tässä tyypissä vaalisijalla ja mielikuvaprosessilla oli suuri merkitys. Avainsanat: kirkkoherra, vaalit, Pierre Bourdieu, pääoma, valta. 45 ABSTRACT The authority of a Cathedral chapter or of the parishioners? A case study of election process for vicars. A vicar s post as a leader in a Finnish Evangelical-Lutheran parish is a significant post. Selection to this position has been a multi-phased process since the Middle Ages. The election of a vicar has been an important event for parishioners for centuries. At the turn of the decade (2010s), the election system for vicars came under strong pressure for change. In this study the election process for vicars is viewed through four vicar elections in the Oulujoki, Tyrnävä, Herttoniemi and Salo parishes. The research material was collected in The research method was a qualitative case study. Altogether 32 interviews were conducted for the study, and election samples, panels and selected parts of events, and the installations of four elections were observed. In addition, election-related meeting records and the communication and press materials of the election boards of the Cathedral chapters and parishes were analysed. Vicar elections were viewed in this study following Pierre Bourdieu s field theory. According to Bourdieu, a field is an arena in which people compete for resources and access to them. On a field people are in pursuit of the capital needed to win. In the study the candidates and the nomination of candidates contributed to the development of the elections and the kind of capital that was needed for success in the field. Social and cultural capital in different forms received a deciding role in the elections. A candidate won when he or she had enough social capital (familiar parishioners, networks and regionality), cultural capital (election position, official rank, sex, age and experience) and a suitable habitus (way of being, following the church tradition). In the election process for vicars, the actors differentiated themselves from the others through wielding their power and position. In the vicar election process the authority was divided mainly between the Cathedral chapter and the parishioners. The Cathedral chapter used discretionary power and the parishioners executive power. The Cathedral chapter used power especially when the number of applicants for the vicar position exceeded three. The parishioners used power especially when they supported a candidate as a group. 56 In this study, three different kinds of election types were identified in the vicar elections. The first group was given the name a former vicar to a new vicar. In this group a reverend who had lost a vicar s post through a consolidation of parishes and who applied for the position of a vicar in a new parish won the election. In this election regionality significantly affected the result. The second group formed the our reverend for the vicar s post type. The parish clearly voted for a candidate from their own parish. This kind of election is typical in rural parishes. The third vicar s election type was categorized as our own candidate does not receive an official elected position. In this group the election was unpredictable. The voters were forced to select another candidate besides their own candidate or a totally new candidate. In this type, the election position and the mental picture process played significant roles. Key words: Vicar, election, Pierre Bourdieu, capital, power, authority 67 ESIPUHE Lapsena yksi suosikkisarjakuvistani oli Asterix ja Obelix. Sarjakuva-albumeiden alussa Uderzo ja Goscinny tapasivat kertoa, miten paljon albumin tekemisen aikana oli kulunut mitäkin nautintoainetta. Luominen kun on usein enemmän sitä työtä kuin inspiraatiota. Suurin osa tätä tutkimusta on kirjoitettu Oulun yliopiston kirjastossa. Tutkimus on vaatinut siis pikemminkin valtavan määrän kahvia, hyvät eväät ja riittävän määrän kärsivällisyyttä kannettavan tietokoneeni kanssa. Enemmän kuin kuluneiden mustepullojen määrää hämmästellessä, päällimmäisenä ihmetyksenä on tunne siitä, että mitä kaikkea ehtii elämässä tapahtuakaan tällaisen prosessin aikana! Tämän tutkimuksen juuret vievät yli kymmenen vuoden päähän. Valmistuttuani teologian maisteriksi vuonna 2002 seurakuntatyö vei Koillismaalle. Kodin takaa lähtevää pururataa juostessa tuli ensimmäisen kerran mietittyä jatko-opintoja. Haaveissa oli joskus kirjoittaa vielä tutkimusta. Toukokuussa 2007 kävin professori Markku Heikkilän juttusilla. Lenkkipolulla syntyneestä ideasta äänestyskäyttäytymisestä versoi Markun työhuoneessa jotakin paljon kokonaisvaltaisempaa. Siitä se ahertaminen alkoi. Kirjoitusprosessi oli antoisa ja mielenkiintoinen kokemus. Opintovapaa oli hienoa aikaa. Loppuvuodesta 2013 oli syntymisen kanssa kilvan tämä tutkimus ja poikani Julian, joka syntyi muutama viikko esitarkastuksen käynnistymisen jälkeen. Siksi haluan tämän työn omistaa pojalleni Julianille. Kun toinen työ päättyy, toinen alkaa. On kiitosten vuoro. Erityisesti haluan kiittää äitiäni, espanjan kielen opettaja Marja Alaperää, joka on oikea aikuisopiskelun sissi. Äitini ja pappani, rehtori Markus Norman ovat jaksaneet kannustaa opiskeluun ja olleet läpi prosessin kiinnostuneet tutkimuksen etenemisestä. Äidin kanssa on monet hetket istuttu iltamyöhään ja jaettu elämää työn, perheen ja opiskelun maailmassa. Kiitos Seurakuntien talousneuvoston säätiölle ja Oulun hiippakuntasäätiölle apurahoista. Kiitos työnantajalleni Kempeleen seurakunnalle, joka on tukenut tutkimuksen toteutumista monella tapaa. Kiitos esitarkastajille dosentti Kimmo Kääriäiselle ja dosentti Kati Niemelälle kaikesta asiantuntijuudestanne. Kiitos professori Jyrki Knuutilalle ja professori Markku Heikkilälle ohjauksestanne, kannustuksestanne ja tuestanne. Kiitos veljelleni DI Jukka Tuiskulle ja kälylleni KTM Päivi Tuiskulle työstä tiivistelmän englanninkielisen käännöksen kanssa. Kiitos FM Tarja Karppiselle työn kieliasun tarkastamisesta. Suurin kiitos kuuluu vaimolleni Janinalle. Olet aina uskonut tähän tutkimukseen ja kannustanut. Olet niin monella tavalla tehnyt tämän mahdolliseksi! Oulun Puolivälinkankaalla maaliskuussa Jaakko Tuisku 78 Sisällys TIIVISTELMÄ... 3 ABSTRACT... 5 ESIPUHE JOHDANTO Kirkkoherran vaalitapa muutoksessa Kirkkoherranvaalin historiallinen kehitys Suomessa Kirkkoherran viran erityisluonne Kirkkoherran tehtäväkuva Professionaalistuminen ja johtajaksi tuleminen Aiempi tutkimus Bourdieun kenttämalli kirkkoherranvaalikentän taustateoriana TUTKIMUKSEN TOTEUTUS Tutkimustehtävä Tapaustutkimus Aineiston keruu Tapausseurakunnat Oulujoen seurakunta Tyrnävän seurakunta Herttoniemen seurakunta Salon seurakunta Aineiston analyysi Tutkimuksen luotettavuus VAALIEN VALMISTELUT HALLINNOSSA Viran hakeminen Viran auki julistaminen Viran erityiset tarpeet Hakijat Tausta-asetelmat Kirkkoherramotivaatio9 3.2. Vaaliesityksen syntyminen tuomiokapitulissa Tuomiokapitulin rooli Kelpoisuusharkinta Haastattelun järjestäminen Arviointiperusteet Ehdokasasettelun muotoutuminen Lopullinen vaaliesitys Ehdokkaiden ajatuksia vaalisijoista Valitukset Ehdokasasettelu osana vaalikenttää Vaalilautakunnan työskentely Vaaliprosessin siirtyminen seurakuntaan Vaalilautakunnan järjestäytyminen Vaalilautakunnan kokoukset ja aikataulut Vaalilautakunnan toiminta VAALITOIMINTA SEURAKUNNISSA Vaalinäytteet Vaalinäytteiden toimittaminen Vaalinäytejumalanpalveluksien laatu Vaalinäytteisiin osallistuneet seurakuntalaiset Vaalisaarnat Vaalipaneelit ja vaalitilaisuudet Ehdokkaiden oma vaalityö Hyvä vaalitapa Kotisivut ja Facebook Taustaryhmittymät, tukiryhmät ja taustahenkilöt Vaaliteemat- ja asetelmat VAALIT JA JULKISUUS Kirkkoherranvaalien tiedottaminen Tiedottamisen perusta Tiedottamisen muodot10 5.2. Vaalit ja media Paikallismedian ja seurakuntalehtien jutut Vaalit internetissä ja muualla mediassa Vaalien saama julkisuus VAALEISSA ÄÄNESTÄMINEN Ennakkoäänestys ja kotiäänestys Vaalipäivät Tulokset Tulosten ilmoittaminen Seurakuntalaiset vaaliuurnilla Vaalikentän asemat ja voimasuhteet Ehdokkaiden ajatukset vaaliprosessin jälkeen VIRKAAN ASETTAMINEN Virkaan asettamisen kehittyminen toimitukseksi Virkaan asettamisen kulku Kokemus virkaan asettamisesta ja sen merkitys vaaliprosessissa JOHTOPÄÄTÖKSET BIBLIOGRAFIA Painamattomat lähteet Painetut lähteet Sanomalehdet ja seurakuntalehdet Internet-lähteet Kirjallisuus LIITTEET: KÄYTETYT LYHENTEET TAULUKOT11 1. JOHDANTO 1.1. Kirkkoherran vaalitapa muutoksessa Kirkkoherranvaali on ollut muutoksen tuulissa jo pitkään. Jo 1950-luvulla syntyi papiston keskuudessa laaja keskustelu papinvaalin muuttamisesta ja uudistamisesta. Vuoden 1958 kirkolliskokoukselle tehtiin useita papinvaalia koskevia aloitteita, kuitenkaan ilman aloitteiden päätymistä jatkotoimenpiteisiin. Vuonna 1965 hyväksyttiin joitakin neljättä vaalisijaa koskevia muutoksia. Vuonna 1987 kirkolliskokous asetti komitean tutkimaan vakinaisen papin vaalin uudistamista. 1 Tämä papinvaalin uudistamiskomitea päätyikin vuonna 1987 ehdottamaan kirkkoherran vaalitavan muutokseksi välillistä vaalia. Kirkolliskokous uudisti kuitenkin vain kappalaisen vaalia, kirkkoherran vaali jäi suoraksi vaaliksi. 2 Seuraavan kerran vaalitavan muutos nousi esille, kun kirkkoherranvaalin muuttamisesta välilliseksi vaaliksi tehtiin aloite kirkolliskokoukselle vuonna Aloite eteni kirkolliskokouksessa keväällä 2007, jossa se lähetettiin kirkkohallitukselle valmisteltavaksi ja toimenpiteitä varten. 3 Kirkkohallitus valmisteli esityksen 1/2009 kirkkoherran vaalin muuttamiseksi välilliseksi vaaliksi. Kirkkohallituksen esitys oli kirkolliskokouksessa käsiteltävänä keväällä Lakivaliokunnan työskentelyn ja perustevaliokunnan lausunnon jälkeen kirkolliskokous päätti toukokuussa 2010 jättää esityksen raukeamaan ja antaa sen kirkkohallituksen jatkovalmisteluun kahden vaalitavan pohjalta. 4 Kirkkohallitus pyysi lausuntoa Akavan kirkolliselta ammattiliitolta AKI:lta liittyen kirkkoherran vaalitapaan. AKI:n näkemyksen mukaan kirkkoherranvaalia tulisi kehittää niin, että se tukee kirkkoherran johtajuutta ja johtajan asemaa, ja että se edistää parhaiten johtajiksi haluavia pappeja. AKI:n mukaan kirkkoherran vaalitapa sinänsä ei ole olennaisin kysymys, mutta vaalitavan kehittämistä olisi syytä jatkaa edelleen. 5 Kirkkohallituksen virastokollegion asettaman työryhmän mietintö, Kirkkoherran vaalitavan muuttaminen, julkaistiin Asiakirjassa todetaan, että kirkkoherra valittaisiin ensisijaisesti välillisellä vaalilla, jonka toimittaisi kirkkovaltuusto tai seurakuntaneuvosto. Tuomiokapituli edelleen valmistelisi ja tekisi kirkkoherran virkaa 1 Kirkkoherranvaalin muuttaminen välilliseksi vaaliksi 2008, 5. 2 Kirkkoherranvaalin muuttaminen välilliseksi vaaliksi 2008, 5 6; Vuonna 2001 piispainkokous asetti työryhmän kirjoittamaan uudet ohjeet kappalaisen vaalin toimittamisen hallintomenettelystä. Kappalaisen vaalin hallintomenettely Kirkkoherran vaalitavan muuttaminen 2011, 3; Kirkolliskokouksen pöytäkirja, kevätistuntokausi 2007, Kirkkoherran vaalitavan muuttaminen 2011, 3. 5 Akiliittojen internet-sivusto. 1112 hakeneista lausunnon, jonka pohjalta valinta tehtäisiin. Mietinnössä ehdotetaan, että tuomiokapituli voisi pyynnöstä päättää, että seurakunnassa toimitetaan välitön vaali, jossa äänioikeutettuja olisivat kaikki 18-vuotiaat seurakunnan jäsenet. Lisäksi ylimääräisestä vaaliehdokkaasta luovuttaisiin. 6 Syksyllä 2011 kirkolliskokous päätti tehdä ehdotuksen valtioneuvostolle kirkkoherranvaalia koskevasta muutoksesta. Uudessa laissa kirkkoherra valitaan välittömällä vaalilla, mutta seurakuntaneuvoston tai kirkkovaltuuston pyynnöstä, tuomiokapituli voi määrätä vaalin myös välilliseksi. 7 Kirkkoherran vaalitavan muuttaminen -mietinnössä arvioidaan välittömän ja välillisen vaalin hyviä ja huonoja puolia. Välittömän vaalitavan hyvinä puolina mietintö näkee sen demokraattisen toteutumisen, mutta huonona puolena demokratian toteutumisen alhaisena äänestysprosenttina. Mietinnöstä selviää hiippakuntien kirkkoherranvaalien äänestysprosentit (taulukko 1). Suurin äänestysprosentti löytyy Lapuan hiippakunnista. Samoin Oulun ja Kuopion hiippakunnissa äänestysprosentti on korkea verrattuna Helsingin 4,69 prosenttiin. 8 Taulukko 1. Hiippakuntien kirkkoherranvaalien äänestysprosentit. Hiippakunta Keskiarvo Vaihteluväli Turku 16,69 3,7 34,8 Tampere 9,4 4,8-14 Oulu 18,38 7,4 38 Mikkeli 15,78 4,95-34,2 Porvoo 11,11 4,92 18,37 Kuopio 18,58 5,06 36,27 Lapua 21 15,9 35,9 Helsinki 4,69 3,27 24,3 Espoo 10,14 2,83 22,4 Kirkkohallituksen mietinnössä kirkkoherran vaalitapaa arvioidaan lisäksi siinä, että kirkkoherran tehtäväkuva on siirtynyt yhä enemmän hallinto- ja johtotehtäviin. Tällöin välitön vaali ei välttämättä kykene nostamaan esiin kirkkoherraehdokkaiden johtajaominaisuuksia. Seurakuntalainen joutuu muodostamaan kuvan ehdokkaastaan vaalitilaisuuksien ja vaalinäytteen pohjalta. Muina huonoina puolina välittömässä vaalissa mietintö näkee vaalikampanjan lieveilmiöt ja vaalin liian pitkän keston. Pitkä vaali voi karsia hakijoita ja sitä voi pahimmillaan venyttää kaksi muutoksenhakumahdollisuutta. Välillisen vaalin minimikestoksi mietintö arvioi viittä kuukautta, kun taas välittömän vaalin minimikestoksi kahdeksaa kuukautta. Keskimäärin kirkkoherran valinta välittömällä vaalilla vie noin kuukautta. Lisäksi mietinnön mukaan ylimääräistä 6 Kirkkoherran vaalitavan muuttaminen Kirkolliskokouksen pöytäkirja, syysistuntokausi 2011, Kirkkoherran vaalitavan muuttaminen 2011,13 vaaliehdokasta koskevat säännökset ovat hankalia. Ylimääräinen ehdokas tarvitsi kymmenen prosenttia seurakunnan äänistä ja puolet annetuista äänistä. Varsinkin isoissa seurakunnissa ylimääräiseltä vaalisijalta oli lähes mahdoton tulla valituksi. Myös seurakuntalaisten oli vaikea ymmärtää, miksei suurimman äänimäärän saanut ehdokas tullutkaan valituksi. 9 Suomen kirkkoherranvaalijärjestelmä on ainutlaatuinen, vaikka Ruotsin papinvaalien historia on hyvin Suomen kaltainen. 10 Vertailukohtina voidaan nähdä kirkkoherran viran täytön muissa Pohjoismaissa. Muissa Pohjoismaissa Suomen kirkon kaltaista vaalijärjestelmää ei tunneta. Nykyään Ruotsin evankelis-luterilaisessa kirkossa (Svenska Kyrkan) kirkkoherran valitsee kirkkoneuvosto. Tuomiokapituli käsittelee hakemukset, mutta kirkkoneuvosto tekee valinnan tuomiokapitulin päteviksi katsomista hakijoista. Myöskään Norjan evankelis-luterilaisessa kirkossa (Den Norske Kirke) ei kirkkoherraa tai muita pappeja valita vaaleilla. Heidät nimittää virkaan hiippakunnallinen elin, bispedømmerådet. Viron evankelis-luterilaisessa kirkossa (Eesti Evangeelne Luterlik Kirik) kirkkoherran valitsee kirkkovaltuusto Kirkkoherranvaalin historiallinen kehitys Suomessa Kirkkoherran valinta on aina ollut monivaiheinen prosessi, johon on kuulunut monta toimijaa ja monia ristiriitoja. 12 Kirkkoherranvaalien historia Suomessa osoittaa, että kyse on osasta suomalaista kirkollista kulttuuria. Tiedot keskiaikaisten virantäyttöjen käytännöistä ovat vähäiset. Lainmukaiset periaatteet ovat kuitenkin tunnetut. 13 Keskiajalla kanonisessa laissa määriteltiin piispan oikeudeksi määrätä pitäjään kirkkoherra. Todellisuutta oli kuitenkin, että talonpojat vaikuttivat vahvasti kirkkoherran valintaan. 14 Erkki Kansanaho näkee papinviran täyttämisen perustuvan alun perin maakuntalakeihin ja kansan oikeudellisiin käsityksiin. 15 Pohjoismainen pitäjäitsehallinto antoi Suomessa ja Ruotsissa seurakuntalaisille laajemmat oikeudet. Eräät maakuntalait, esimerkiksi Uplannin ja Helsinglannin lait antoivat seurakuntalaisille mahdollisuuden ottaa papikseen haluamansa miehen, mikäli he olisivat siitä yksimielisiä. Södermanlannin laissa 9 Kirkkoherran vaalitavan muuttaminen 2011, 6 7, 51; Esimerkkeinä voidaan mainita Keravan seurakunnan kirkkoherran vaali, jossa ylimääräinen ehdokas sai 1736 ääntä, mutta valituksi tullut kirkkoherra 174 ääntä. Vantaan Laurin internet-sivusto. 10 Sandahl 1966; Thomson Kirkkoherran vaalitavan muuttaminen 2011, 5 6; Norjan kirkon internet-sivusto. 12 Ristiriitoja ovat aiheuttaneet esimerkiksi kirkon ja valtion suhde toisiinsa. Vasta uuden kirkkolain myötä vuonna 1869 kirkko sai omissa elimissään järjestää itsenäisesti asiansa, vaikka valtion ja kirkon yhteys säilyi. Heilimo 1958, ; Nykylainsäädännössä kirkolla on suvereenius omiin asioihinsa. Juntunen 2010, 2 7; Lehto 2002, ; Kirkon ja valtion suhdetta tutkii oikeusteologia. Juntunen 2005b, Paarma 2003, Heininen & Heikkilä 1996, Kansanaho 1976, 71; Lindström 2003,14 seurakunnalla oli ehdotusoikeus siinäkin tapauksessa, ettei yksimielisyyttä tavoitettu. Ehdolle sai laittaa kolme pappia, joista piispa valitsi yhden. 16 Usein vaalia koskevat yksityiset määräykset poikkesivat toisistaan jonkin verran. 17 Eero Matinollin mukaan papinvaali-instituution kehityksessä on nähtävissä vapaudenajalla talonpoikaisen kansan itsetunnon nousu. 18 Varhaisin tunnettu tieto kuninkaan nimitysoikeudesta papinvirkaan on Maunu Eerikinpojan kirjeessä vuodelta Reformaatio ei muuttanut muodollisesti papin valitsemistapaa. Kuitenkin Kustaa Vaasa pyrki lisäämään valtaansa tässäkin asiassa. 19 Keskiajalla papin valintaan vaikutti myös patronaattioikeus eli yksityisen henkilön käytännössä pitäjän aateliskartanon omistajan oikeus valita kirkkoherra. Suomessa aatelisten patronaattioikeuksia oli keskiajalla vain muutamia. 20 Keskiajan loppupuolelle tultaessa kirkon ote vankistui ja kanonisen lain merkitys kasvoi. Tämä tiesi seurakuntalaisten osuuden virantäytössä heikkenevän. Keskiajalla oli kuitenkin Ruotsi- Suomessa olemassa se virantäytön periaatteellinen vallanjako, joka on leimannut käytäntöä tähänkin asti on oltava sekä piispan että seurakunnan suostumus. 21 Västeråsin ordinantiassa säädettiin vuonna 1527, että pappien sijoittaminen virkoihin on uskottava piispan haltuun, vaikka uskonpuhdistajat korostivat seurakunnan periaatteellista oikeutta valita omat viranhaltijansa. Olavus Petri selitti säädöstä sillä, että kansa oli vielä oppimatonta eikä pystynyt arvioimaan papin taitoja. Piispojen nimitysoikeudessa oli kuitenkin varaus siihen, että jos virkaan nimitettiin sopimaton henkilö, oli kuninkaalla oikeus tarttua asiaan ja nimittää tilalle joku sopivampi. Kustaa Vaasa antoi vuonna 1533 määräyksen, että piispojen tuli ennen nimitystä kuulla kuninkaan mielipidettä, jos kysymyksessä oli jokin suurempi tai huomattavampi kirkkopitäjä. 22 Kirkko halusi kuitenkin pitää kiinni reformaation näkemyksestä, että ensisijainen valitsija on seurakunta. Laurentius Petrin kirkkojärjestyksen 1571 mukaan seurakunnan oli etsittävä sopiva ehdokas ja pyydettävä piispalta hänen nimittämistä virkaan. Ellei seurakunnalla ollut lainkaan ehdokasta tai heidän ehdokkaansa ei ollut piispan mieleinen, 16 Paarma 2003, 379; Maakuntalait sisälsivät määräyksen: Kun papit hakevat seurakuntaan, otettakoon se, josta kaikki ovat yhtä mieltä, ja pitäjänmiehet menkööt hänen kanssaan piispan luokse, jotta piispa kuuntelisi hänen tietojaan. Kansanaho 1976, Kansanaho 1976, Matinolli 1957, 131; Lindstömin mukaan seurakunnat käyttivät Ruotsissa vuosisatojen välillä aktiivisesti oikeuttaan valita paikallinen pappi seurakuntaan. Erityisesti talolliset muodostivat pääryhmän, joka teki päätöksiä papin valintojen suhteen. Karoliinisen kirkkolain ja paikallisen poliittisen kulttuurin kehittymisen myötä myös tuomiokapitulin ja seurakunnan väliset konfliktit kasvoivat. Lindström 2003, Tervakangas 1966, Paarma 2003, Paarma 2003, Paarma 2003,15 tämä sai nimittää jonkun muun papin. Seurakunnan oikeuksiin kuului oikeus kieltäytyä vastaanottamasta pappia, jota se ei hyväksynyt. Vaikka kirkko korosti oikeuksiaan, käytännössä valta oli luisunut kuninkaan käsiin. Upsalan kokouksessa vuonna 1593 vaadittiinkin kirkon itsenäisyyden säilyttämistä virkanimitysasioissa. 23 Papinvaalin juridinen perusta vahvistui vuoden 1686 karoliinisen kirkkolain myötä. 24 Puhdasoppineisuuden aikana 1600-luvulla viran täyttöön tuli mukaan säätyajattelu. Tuolloin vallasta taistelivat kolme tahoa: kuningas, piispat ja aateli. Niinpä virantäyttämismenettely riippui pitäjästä. Konsistoriaalisissa pitäjissä virat täytti piispa yhdessä tuomiokapitulin kanssa, kuninkaanpitäjissä nimityksestä vastasi kuningas ja patronaalisissa pitäjissä patronus, vaikka piispa antoikin nimityskirjeen. Kaikissa seurakuntaryhmissä edellytettiin ennen nimitystä seurakunnan vaalia tai ainakin suostumusta siihen. Vaalin teki usein hankalaksi se, ettei ollut olemassa tarkkoja säädöksiä. Niinpä papinvaaliasioita käsiteltiin usein pitäjän käräjillä. Pappissäädyn pyrkimys olikin siirtää aloitetta entistä enemmän piispan ja tuomiokapitulin käsiin. 25 Papinvaalin puutteellisista säännöksistä huolimatta oli muodostunut tiettyjä periaatteita: ensiksi vaadittiin sopivan henkilön esittelyä, joka tapahtui vaaliehdotuksen ja vaalin muodossa, toiseksi sitä seurasi nimitys, joka oli tuomiokapitulin tai hallitsijan tehtävä. 26 Pentti Laasosen tutkimuksessa papinvirkojen täytöstä vuosilta , oli palvelus papinvirassa tärkeimpiä nimitykseen oikeuttavia perusteita. Erityisesti oli suosittava kouluviroissa ja sotilaspappeina toimineita pappismiehiä. Myös menestyksellinen palvelu kappalaisena esiintyi usein kapitulin esityksissä ja kirkkoherranviran hoitajana toimiminen mainittiin usein. Virantäytön perusteissa tuli kuitenkin tärkeimmäksi oppineisuus. Myös sosiaalisten syiden huomioonottaminen oli jo kirkkolain perusteella yleistä. Näin köyhyys, velkaisuus, suuren perheen huoltovelvollisuus sekä lasten koulutusvelvollisuus olivat painavia perusteita. Näiden lisäksi konservointi oli hyväksyttävä ja käytetty valintaperuste. Valintaperusteina saattoi olla myös suvun ansiot sekä suomen että ruotsin kielen taito. Lisäansioita saattoivat olla seurakunnan erityislaatu sekä kotiseudulleen pyrkivän syntyperä. 27 Suomessa puhdasoppineisuuden aikana eli vahvasti myös kirkkoherran viran periytyminen sukupolvelta toiselle. Viranperimys olikin ennemmin sääntö kuin poikkeus. Esimerkiksi Lithoviukset hoitivat kuudessa peräkkäisessä sukupolvessa Limingan 23 Paarma 2003, ; Kansanahon mukaan vaali- ja verotusoikeus olivat seurakuntalaisille erittäin tärkeitä asioita, joista haluttiin pitää tiukasti kiinni. Kansanaho 1976, Laasonen 1983, Paarma 2003, ; Kirkkoherrojen nimitys oli vielä 1690-luvun alkaessa käymistilassa. Iso reduktio mullisti entisen käsitykset kuninkaanpitäjien määrittelystä sekä vaikutti patronaattioikeuksien romahtamiseen. Laasonen 1983, Kansanaho 1976, Laasonen 1983,16 pastoraattia. 28 Vuoden 1571 kirkkolaki muistutti, etteivät papin virat ole perinnöllisiä, mutta kehotti kuitenkin ottamaan huomioon papinvaalissa ne, jotka voivat turvata kirkkoherran perheen elannon. Jos ei ollut sopivia miespuolisia perillisiä, voitiin seuraanto järjestää suvun naimakelpoisten naisten avulla. 29 Tilanne papinvaalia koskien selkeni vasta 1700-luvulla isonvihan väistyttyä. Isonvihan aikana, vuodesta 1700 alkaen, maasta pakeni huomattava määrä pappeja. Pakoliike päättyi suurimmaksi osaksi vuoden 1715 aikana. Tällöin oli esimerkiksi Pohjanmaalla täyttämättä 55 prosenttia papinviroista. 30 Tilanteen rauhoituttua annettiin vuonna 1731 papinvaalia koskeva kuninkaallinen määräys, jota täydennettiin vuonna Määräyksessä todettiin, että konsistoriaalisissa seurakunnissa tuomiokapitulin oli asetettava ehdolle kolme ansioituneinta hakijaa ja nimitettävä virkaan eniten ääniä saanut. Sama määräys koski myös kuninkaallisia seurakuntia, joissa seurakunnalla oli mahdollisuus anoa neljättä ehdokasta. Vaalin jälkeen kuningas nimitti virkaan jonkun ehdokkaista. Vaali oli myös toimitettava vahvistetun äänestysluettelon mukaan. Vieläkin papinvaaliin jäi puutteita. 31 Hankalinta oli hakijoiden ehdokasasettelu. Tuomiokapituli tähdensi taitoa ja ansioita, kun taas seurakuntalaiset puolestaan muita asioita, kuten tuttuutta tai edellisen papin sukulaista. Vuonna 1786 julkistettiin papiston virkaylennyksiä koskeva kirje, jonka seurauksena papinvaali tuli entistä yhdenmukaisemmaksi. Siinä muun muassa edellytettiin kirkkoherran viran hakijalta pastoraalitutkintoa, jolla tuomiokapituli pääsi kontrolloimaan pappien kykyjä ja tietoa. 32 Lukuisat kirkkoherran virat täytettiin varsin usein 1700-luvun loppupuolella tuomiokapitulin ehdokkaat kokonaan ohittaen, kun vielä vuosisadan alkupuolella noudatettiin nimityspolitiikassa vaalin tulosta. Seurakuntalaiset suosivat omia kappalaisiaan ja seurakunta konservaatiota, eli kuolleen kirkkoherran kuolinpesän turvaamista. Nimittävä viranomainen saattoi taas suosia muita piirteitä, esimerkiksi hyviä suosittelijoita tai piirteitä, jotka hakijat anomuksissaan toivat esille, kuten syrjäytetyksi tulemista aiemmista viroista tai sotilaspappina kokemia vastoinkäymisiä. 33 Seurakuntalaisten oikeus äänestämiseen kirkkoherranvaaleissa on vaatinut monta vuosisataa. Vuonna 1731 julkaistun asetuksen mukaan papinvaaleissa äänioikeus oli maanomistajilla ja ruukkien sekä masuunien haltijoilla. Rälssitalonpojilla oli äänioikeus vero- ja kruununtalonpoikien tapaan. Vuonna 1739 papinvaaliasetus määräsi vaalit 28 Heininen & Heikkilä 1996, Heininen & Heikkilä 1996, ; Laasonen 1983, Rimpiläinen 1978, Sellainen oli esimerkiksi niin sanottu indigenaattioikeus, jossa oman hiippakunnan papilla oli oikeus viran saantiin ennen muita. Kansanaho 1976, Kansanaho 1976, Matinolli 1957,17 toimitettavaksi vahvistetun äänestysluettelon mukaisesti. Äänestysluettelo laadittiin henkilöistä, jotka osallistuivat papin palkkaamiseen. Maaseudulla luettelo tehtiin manttaaliluvun mukaan. Manttaaliluku oli Ruotsissa käytetty veroyksikkö, jonka pohjalta laskettiin maatilojen verotus. Manttaaliluku mittasi tilan verotusvoimaa. Tilattomat eivät esimerkiksi voineet äänestää papinvaaleissa. Kaupungissa äänioikeusperusteet vaihtelivat, ja yleensä pääperusteena oli talon tai tontin omistaminen. Myöskään kaupungeissa eivät palkolliset voineet äänestää. 34 Kirkollinen äänioikeus kehittyi rinnan yleisen äänioikeuden kanssa, sen laajentaminen nousi esille valtiollisen äänioikeuden uudistumisen myötä. Vuoden 1869 kirkkolaissa kirkonkokouksen toimittamien vaalien äänioikeuden pohjana oli niin sanottu perheperiaate. Äänimäärän suuruuden määräsivät kirkollismaksut. Vuonna 1908 tuli voimaan äänioikeuden tasoitus niin, että valtakirjalla sai äänestää vain yhden poissaolevan puolesta eikä kukaan saanut käyttää enempää kuin 25 ääntä. Yhtäläistä äänoikeutta ei kirkolliskokous kuitenkaan hyväksynyt. Vuonna 1913 kirkolliskokous hyväksyi kompromissin, jonka mukaan henkilöllä saattoi olla vastuullisuuden ja elämänkokemuksen ansiosta lisä-ääniä, vaihdellen yhdestä kolmeen ääntä. Vuonna 1943 kirkolliskokous päätti siirtymisestä salaiseen ja kirjalliseen äänestykseen, jolloin myös valtakirjat jäivät pois. Vuonna 1953 poistuivat lisä-äänet, ja äänioikeusikäraja laski 24 vuodesta 21 vuoteen. Vasta vuonna 1953 papinvaalissa tuli voimaan yhtäläinen äänioikeus. Vuonna 1973 äänioikeusikäraja laskettiin 18 vuoteen. 35 Schaumanin vuoden 1869 kirkkolakiin tuli pohdittavaksi papinvaalin säännösten tarkistaminen uudelleen. Kysymykseen kuka valitsee papin, kirkkolakikomitea valitsi entistä käytäntöä noudattavan ratkaisun, koska viran täyttäminen oli seurakunnan ja hiippakuntahallinnon yhteinen asia. Komitea vetosi sekä historiallisiin perinteisiin että tarkoituksenmukaisuuteen. Perusteluna komitea vetosi muun muassa Raamattuun. Papinvaalin esikuvaksi sopi vanhinten valitseminen (Ap.t. 14:23), jossa apostolit kysyivät seurakunnan mielipidettä. Kirkkolakiin kirjattiin myös pastoraalitutkinto pakollisena. Sen sijaan patronaattioikeus sai jäädä pois. 36 Schaumanin ehdotuksessa seurakunta olisi voinut kutsua papin ilman vaalia seurakunnan ollessa yksimielinen tai ¾ enemmistöllä. Papisto kuitenkin vastusti ehdotusta, ja sen tilalle 34 Laasonen 1991, ; Matinolli 1957, Kansanaho 1976, ; Kirkkoherran vaalitavan muuttaminen 2011, 45; Edustuksellisen kansanvallan läpimurto Suomessa 2006, 9 22: Vuoden 1879 perustuslakimuutoksen myötä äänioikeus riippui veronmaksukyvyn ohella siitä, ettei kuulunut ryhmään, joilta äänioikeus oli evätty, eli naisilta ja alemmalta sosiaaliryhmältä. Kaksi veroäyriä maksava sai yhden äänen, kolme veroäyriä maksava sai kolme ääntä ja viisi veroäyriä viisi ääntä, eikä ylärajaa välttämättä ollut. Suomalaiset naiset saivat ensimmäisinä Euroopassa niin yleisen vaalioikeuden kuin vaalikelpoisuudenkin Vaalioikeuden ja vaalikelpoisuuden ikärajaksi tuli 24 vuotta. 36 Kansanaho 1976,18 tuli ylimääräinen vaalisija. Neljännen vaalisaarnaajan mukanaolo vaaleissa oli kiistojen kohde pitkään. Etenkin papisto halusi vaikeuttaa neljännen vaalisaarnaajan läpimenoa. Vuoden 1895 lainmuutos vaati neljännelle vaalisijalle pääsemiseksi seurakunnan yksimielisen pyynnön, joka tarkoitti viidenneksen kannatusta koko äänimäärästä Kirkkoherran viran erityisluonne Kirkkoherran tehtäväkuva Kirkkoherran viran erityisluonne nousee kirkon viran erityisasemasta. Esimerkiksi Lutherin mukaan kirkollinen valta on Jumalan sanan valtaa kirkossa. Valta on annettu koko seurakunnalle, mutta sitä käytetään saarnaviran välityksellä. Seurakunnalla on valta kutsua joku hoitamaan tätä virkaa. 38 Hannu Juntusen mukaan kirkon viralla on erityinen vastuu kirkon hengellisestä tehtävästä ja näin myös johtajuus kirkossa. 39 Samaa korostaa Pentti Huhtinen, jonka mukaan Suomen kirkon johtajuuskulttuuriin kuuluu vahva kirkollisen viran arvostus, jonka lähtökohtana on teologinen näkemys virasta Kristuksen viran jatkajana. 40 Kirkkoherran tehtävän erityisluonne nousee sen sijaan seurakuntatyön johtamisen erityisyydestä. Kirkkoherra toimii Kristuksen antaman lähetystehtävän tulkitsijana ja yhteisöllisenä varustajana. 41 Kirkkojärjestyksessä koko tehtäväkirjo on avattu auki: Kirkkoherran tehtävänä on johtaa kirkkolain 4 luvun mukaista seurakunnan toimintaa. Kirkkoherra on vastuussa jumalanpalveluksen, pyhien sakramenttien, kirkollisten toimitusten ja sananjulistuksen oikeasta hoitamisesta sekä yksityisen sielunhoidon harjoittamisesta. Kirkkoherran tulee myös valvoa, että seurakunnan muuta toimintaa, kuten kristillistä kasvatusta ja opetusta, diakoniaa sekä evankelioimis- ja lähetystyötä harjoitetaan kirkon tunnustuksen ja tehtävän mukaisesti. Kirkkoherra on seurakunnan jumalanpalveluksissa, kirkollisissa toimituksissa ja muussa hengellisessä työssä sekä kirkkoherranvirastossa toimivien viranhaltijoiden ja työntekijöiden esimies. Kirkkoneuvoston puheenjohtajana kirkkoherra valvoo kirkkoneuvoston päätöstennoudattamista ja laillisuutta seurakunnan hallinnossa ja taloudenhoidossa. Kirkkoherra johtaa ja valvoo kirkkoherranvirastoa ja kirkonarkistoa Vuonna 1923 kirkolliskokous hyväksyi muutoksen, jonka mukaan neljänneksi vaalisaarnaajaksi päästäkseen oli saatava seurakunnan äänimäärästä kymmenesosa ja vaalissa äänten enemmistö. Kelpoisuusvaatimuksena oli vähintään 10 virkavuotta tai vähintään yhtä monta kuin jollakin vaalisijalle asetetuista. Kirkkoherran vaalitavan muuttaminen 2011, Keltto 1978, Juntunen 2005a, Huhtinen 1991, Turunen & Poutiainen 2003, 22 24; Kantola 2001, KJ 6 luku,19 Kirkkoherran viran ja tehtävän erityisluonnetta kuvaa sen johtamisen kaksinaisuus, hengellinen ja maallinen johtaminen. 43 Sami Tolvasen tutkimuksen mukaan kirkon johtaminen ei ole kopioitavissa muista organisaatioista eikä johtaminen muodostu vain hengelliseksi tehtäväksi. 44 Heikki Mäkeläisen mukaan seurakuntaorganisaation johtajana kirkkoherraan kohdistuu enemmän odotuksia kuin missään muussa organisaatiossa. 45 Kirkkoherra on toiminnan ja hallinnon johtaja, hengellinen johtaja ja henkilöstön johtaja. Kirkkoherra on myös pappisviran haltija. Näin ollen kirkkoherran tilanne johtajana poikkeaa muiden johtajien tilanteesta. Virkaan sisältyy siis huomattava määrä suoritustason tehtäviä. Kirkkoherra on johtajana kahtalaisessa tilanteessa, toisaalta hän edustaa pyhää ja yhteisöä, toisaalta ymmärrys pyhästä ja yhteisön asemasta on jatkuvassa muutoksessa. Harri Palmu näkee kirkkoherrojen yhdeksi tärkeimmistä tehtävistä voimavarojen oikean suuntaamisen kirkon työn parhaaksi. 46 Kirkkoherran tehtävästä on nostettu esiin erityisesti hengellisen johtajuuden merkitys. Kirkkoherralta vaadittavan johtamistutkinnon suunnitelmassa johtajuus nähdään kolmenlaisena: administraatio (hallinto), management (asioiden johtaminen) ja leadership (ihmisten johtaminen). Tähän kolminaisuuteen suunnitelmassa lisätään vielä pastoraalinen johtaminen. 47 Samansuuntaisesti kirjoittaa Pentti Huhtinen seurakunnan johtamisen kolmesta tehtäväalueesta. Ensimmäinen kirkkoherran tehtävä on työyhteisön johtaminen. Sen Huhtinen näkee ennen kaikkea toiminnan johtamisena ja toiminnallisten tavoitteiden löytymisenä yhdessä. Toinen kirkkoherran johtamistehtävä on hallinnon johtaminen. Sen tärkein puoli on huolehtia siitä, että rakenteen mukainen toiminta tapahtuu. Se toteutuu asioiden valmistelussa, kokousten johtamisessa, taloudessa. Tähän osa-alueeseen kuuluu myös henkilöstön johtaminen. Kolmantena johtajuuden alueena Huhtinen mainitsee pastoraalisen johtajuuden. Se voidaan määritellä hengelliseksi johtajuudeksi, jonka tarkoituksena on vetää ihmisiä tietoisuuteen Jumalasta ja vastuuseen seurakunnan toiminnasta. Huhtisen mielestä pastoraalinen johtajuus tulee esiin symbolisesti. Johtaminen ei ole vain tekemistä, vaan olemista. 48 Käytännön tasolla kirkkoherran tehtäväkuva näyttää muuttuneen entistä enemmän hallinto- ja johtotehtäviin. Harri Palmu tutki papin tehtäviä ja papin vaaleja 1980-luvun 43 Turunen & Poutiainen 2003, Tolvanen 2011, Mäkeläinen 1988, 133; Mäkeläisen mukaan kirkkoherran tulisi olla ensisijaisesti pappi ja toissijaisesti johtaja. Mäkeläinen 1988, Palmu 1990, Kirkkoherralta vaadittavan johtamistutkinnon suunnitelma 1996, 2,7; Haapakoski 2002, 71; Stogdill määrittelee leadership-termin mieluummin organisaation toiminnan kuin ihmisten kautta, koska leadershipjohtajuus vaikuttaa vain organisaatioiden yhteydessä. Stogdill 1997, ; Myös Pekka Asikainen näkee kirkkoherran tehtävät kirkkojärjestyksen pohjalta hallinto-, asia- ja henkilöstöjohtajan ulottuvuuksina. Asikainen 2010, Huhtinen 2002,20 lopussa ja tulokset kertovat kirkkoherrojen ja muiden pappien toimenkuvien eroavan selkeästi toisistaan. Hallintotehtävät muodostivat runsaan kolmanneksen kaikista kirkkoherrojen tehtävistä. 49 Toisessa Palmun tutkimuksessa kirkkoherrojen keskityöajaksi tuli 56 tuntia viikossa. Kirkkoherran työtunnit näyttivät lisääntyvän seurakunnan väkiluvun mukaan, pois lukien kaikkein suurimmat seurakunnat. 50 Kati Niemelän Papisto ja kanttorit kyselyn mukaan pappien työaika on hieman parantunut, mutta huonoin tilanne on edelleen kirkkoherroilla, joista 37 prosentilla jää vapaapäiviä pitämättä lähes joka viikko. Samassa tutkimuksessa kävi ilmi, että kirkon työntekijöistä kirkkoherrat tekevät pisintä työviikkoa, joka oli lähes 50-tuntinen Professionaalistuminen ja johtajaksi tuleminen Kirkkoherranvaaliprosessi eli kirkkoherraksi hakeutuminen voidaan nähdä osana ammatillista kehittymistä. Harri Palmun mukaan papiston ammatillistuminen voidaan Suomessa nähdä varsin merkittävänä tekijänä sekä institutionaalisella että yksilötasolla. Palmu kirjoittaa, että papin virassa ammatillistuminen voi tarkoittaa esimerkiksi erikoistumista tietylle, rajatulle lohkolle ja teknistä taitavuutta siinä, ammatillisen toiminnan asiasuuntautunutta luonnetta, tutkivaa, kriittistä asennoitumista työhön, pyrkimystä eteenpäin valitulla uralla ja ammattijärjestön jäsenyyttä. 52 Palmu toteaa, että kirkkoherraksi hakeutuminen ja valituksi tuleminen näyttävät olevan yksinkertaista. Monella se on ainoa tapa edetä uralla. 53 Pekka Asikainen kirjoittaa väitöskirjassaan, että papin ja kirkkoherran tehtävissä sekä hengellinen että ammatillinen identiteetti ovat nivoutuneet yhteen. 54 Ammatillinen identiteetti on ymmärrystä itsestä ammatillisena toimijana, miten henkilö ymmärtää itsensä suhteessa työhön ja ammatillisuuteen sekä millaiseksi hän haluaa työssään tulla. Jatkuva ammatillisen identiteetin rakentaminen on haasteena yhä ajankohtaisempaa eri aloilla. Identiteetin muodostumiseen vaikuttaa se, miten työntekijät asemoivat itsensä yrityksen arvoihin, kulttuuriin ja tavoitteisiin. 55 Kaiken kaikkiaan ammatti-identiteetti on jotakin, joka on luotava itse Palmu 1988, Palmu 1990a, 77, Niemelä 2010, 33, Palmu 1990a, 46 47; Palmun mukaan ammatillisesti suuntautuneet pyrkivät tosin hakeutumaan myös muihin tehtäviin, koska seurakuntavirka ei välttämättä vastaa ammatillisesti suuntautuneita odotuksia. Palmu 1990a, Palmu 1990a, Asikainen 2010, Eteläpelto & Vähäsantanen 2006, Hänninen 2006, Näytä lisää
Kaisa-Mari Huovinen ja Piia Oranen MIKKELIN AMMATTIKORKEAKOULUN LIIKETALOUDEN TRADENOMIT TYÖELÄMÄSSÄ 2006 Opinnäytetyö Liiketalouden koulutusohjelma Toukokuu 2007 KUVAILULEHTI Opinnäytetyön päivämäärä Lisätiedot SOSIAALINEN PÄÄOMA SOSIAALI- JA TERVEYSPAL- VELUIDEN KESKIJOHDON JOHTAMISTYÖN TUEN MAHDOLLISTAJANA
SOSIAALINEN PÄÄOMA SOSIAALI- JA TERVEYSPAL- VELUIDEN KESKIJOHDON JOHTAMISTYÖN TUEN MAHDOLLISTAJANA Vilma Kröger Pro gradu -tutkielma Sosiaalihallintotiede Itä-Suomen yliopisto Sosiaali- ja terveysjohtamisen Lisätiedot Lotta Aaltonen KIRKKOHERROJEN OSAAMISEN JOHTAMISEN KEHITTÄMINEN CASE: LAPPEENRANNAN SEURAKUNTAYHTYMÄ
LAPPEENRANNAN TEKNILLINEN YLIOPISTO Kauppatieteet ja tuotantotalous Strateginen johtaminen Lotta Aaltonen KIRKKOHERROJEN OSAAMISEN JOHTAMISEN KEHITTÄMINEN CASE: LAPPEENRANNAN SEURAKUNTAYHTYMÄ Työn ohjaaja/tarkastaja: Lisätiedot ORGANISAATIOVIESTINNÄN KEHITTÄMINEN AMMATTIOPISTOSSA SÄHKÖISEN JULKAISUJÄRJESTELMÄN AVULLA
Tuomas Puro ORGANISAATIOVIESTINNÄN KEHITTÄMINEN AMMATTIOPISTOSSA SÄHKÖISEN JULKAISUJÄRJESTELMÄN AVULLA Opinnäytetyö Tradenomi AMK-jatkotutkinto Toukokuu 2008 KUVAILULEHTI Opinnäytetyön päivämäärä 20.5.2008 Lisätiedot TYÖYHTEISÖVIESTINNÄN UUSI AGENDA
Elisa Juholin TYÖYHTEISÖVIESTINNÄN UUSI AGENDA Työyhteisöviestintä TYVI 2010 Raportti II HAAGA-HELIA KEHITTÄMISRAPORTTEJA 1/2007 Elisa Juholin Työyhteisöviestinnän uusi agenda Työyhteisöviestintä TYVI Lisätiedot OLE VALMIS! AINA VALMIINA! Diakoniaa partiossa?
OLE VALMIS! AINA VALMIINA! Diakoniaa partiossa? Mika Wallin Opinnäytetyö syksy 2009 Diakonia-ammattikorkeakoulu, Diak- Etelä, Järvenpää Diakoniatyön koulutusala Sosionomi (AMK) + diakonin kelpoisuus SISÄLLYS Lisätiedot Matsku on hyvää mut aina voi parantaa Suomen Lähetysseuran kirjojen lukijatutkimus
Matsku on hyvää mut aina voi parantaa Suomen Lähetysseuran kirjojen lukijatutkimus Kaisa Haavisto Opinnäytetyö, syksy 2008 Diakonia-ammattikorkeakoulu, Diak Etelä Järvenpää Sosiaalialan koulutusohjelma Lisätiedot Mäntsälän maine yritysten näkökulmasta Case: Mäntsälän Yrityskehitys
Mäntsälän maine yritysten näkökulmasta Case: Mäntsälän Yrityskehitys Sallinen, Lahja 2013 Laurea Kerava Laurea-ammattikorkeakoulu Laurea Kerava Mäntsälän maine yritysten näkökulmasta Case: Mäntsälän Yrityskehitys Lisätiedot URA. Arjessa kiinni. 28 Ylös tuolista 12 Vuosilomapalkka. EDUNVALVONTA Johtajasopimukset. ILMIÖ Kirosana yt. OIKEILLE URILLE Miten pukeutua töihin?
MCI URA Lehti yhteiskunta-alan korkeakoulutetuille 2-2014 EDUNVALVONTA Johtajasopimukset ILMIÖ Kirosana yt OIKEILLE URILLE Miten pukeutua töihin? KLIKKAA LISÄÄ www.uralehti.fi Arjessa kiinni 28 Ylös tuolista Lisätiedot Sosionomi (AMK), nuorisotyönohjaaja Sosionomi (AMK), diakoni
OLI KIVA OLLA JA LEIKKIÄ ~ LAPSEN LAILLA KILJUA Iltakoulu ensimmäisen luokan oppilaille ja heidän vanhemmilleen Tahvonlahden ala-asteella Helsingissä osana Välitä Vahvaksi projektia Ari Kungas Hanna-Mari Lisätiedot PUUN JA KUOREN VÄLISSÄ
OPPIMATERIAALEJA PUHEENVUOROJA RAPORTTEJA TUTKIMUKSIA 31 Kai Reikko, Kari Salonen & Ilkka Uusitalo PUUN JA KUOREN VÄLISSÄ Lähijohtajuus sosiaali- ja terveysalalla TURUN AMMATTIKORKEAKOULUN TUTKIMUKSIA Lisätiedot Markkinoinnin ja johtamisen laitos
KESKUSTELUJA MINUSTA, SINUSTA JA TYÖSTÄ Mentorointikokemuksen sosiaalinen rakentuminen ja koetut hyödyt Helsingin kauppakorkeakoulun mentorointiohjelmassa Organisaatiot ja johtaminen Maisterin tutkinnon Lisätiedot NUORTEN AIKUISTEN KIRKOSTA EROAMINEN OULUN EVANKELIS-LUTERILAISISSA SEURAKUNNISSA
NUORTEN AIKUISTEN KIRKOSTA EROAMINEN OULUN EVANKELIS-LUTERILAISISSA SEURAKUNNISSA Marianne Kurtti Opinnäytetyö, kevät 2008 Diakonia-ammattikorkeakoulu, Pohjoinen Diakoninen sosiaali-, terveysja kasvatusalan Lisätiedot Onko teillä ammattia? Meilläpä on!
Marjatta Rautiainen Onko teillä ammattia? Meilläpä on! Rovaniemen ammattilukion kehitys 1996-2008 Akateeminen väitöskirja, joka Lapin yliopiston kasvatustieteiden tiedekunnan suostumuksella esitetään julkisesti Lisätiedot Kauko Heuru. Itsehallinnon aika KUNNALLISALAN KEHITTÄMISSÄÄTIÖ
Itsehallinnon aika Kauko Heuru Itsehallinnon aika KUNNALLISALAN KEHITTÄMISSÄÄTIÖ ITSEHALLINNON AIKA Kunnallisalan kehittämissäätiön Polemia-sarjan julkaisu nro 40 Pole-Kuntatieto Oy ja Kauko Heuru Vammalan Lisätiedot Sara Tiippana KASVATUSTIETEILIJÖIDEN KOKEMUKSIA AINEJÄRJESTÖSSÄ OPITTAVISTA TYÖELÄMÄTAIDOISTA
Sara Tiippana KASVATUSTIETEILIJÖIDEN KOKEMUKSIA AINEJÄRJESTÖSSÄ OPITTAVISTA TYÖELÄMÄTAIDOISTA ITÄ-SUOMEN YLIOPISTO Filosofinen tiedekunta Kasvatustieteiden pro gradu tutkielma Marraskuu 2014 ITÄ-SUOMEN Lisätiedot ASIAKKAAN TARPEISIIN VASTAAMINEN JA AUTETUKSI TULEMINEN HYVINKÄÄN SEURAKUNNAN DIAKONIA- TYÖSSÄ
ASIAKKAAN TARPEISIIN VASTAAMINEN JA AUTETUKSI TULEMINEN HYVINKÄÄN SEURAKUNNAN DIAKONIA- TYÖSSÄ Raija Pajuniemi Opinnäytetyö, syksy 2008 Diakonia-ammattikorkeakoulu, Diak Etelä, Helsinki Sosiaalialan koulutusohjelma Lisätiedot SIITÄ SAA SITÄ MOTIVAATIOO LISÄÄ KUN NE KANNUSTAA
SIITÄ SAA SITÄ MOTIVAATIOO LISÄÄ KUN NE KANNUSTAA Mainiemen kuntoutumiskeskuksen kuntoutujien kokemuksia läheisten roolista ja läheissuhteiden huomioon ottamisesta LAHDEN AMMATTIKORKEAKOULU Sosiaali- ja Lisätiedot ENONTEKIÖN PÄIHDETYÖN KEHITTÄMISPROJEKTI "VÄÄRTIT" 2000-2003. Arviointitutkimus
ENONTEKIÖN PÄIHDETYÖN KEHITTÄMISPROJEKTI "VÄÄRTIT" 2000-2003 Arviointitutkimus Martta Laakso Opinnäytetyö, kevät 2004 Diakonia-ammattikorkeakoulu, Järvenpään yksikkö Diakoninen sosiaali-, terveys- ja kasvatusalan Lisätiedot VANHUSTEN PALVELUTALOYHDISTYS RY:N VAPAAEHTOISTOIMINNAN KEHITTÄMINEN
ON KIVA, KUN NUORILTA KYSYTÄÄN Nuorten toiveita seurakunnan auttamistoiminnasta Elise Kyttä Opinnäytetyö, syksy 2008 Diakonia-ammattikorkeakoulu, Diak Etelä Järvenpää Sosiaalialan koulutusohjelma Diakonia Lisätiedot Oulun yliopiston hallinnon kehitys osana valtakunnallista korkeakoulupolitiikkaa vuosina 1986 2013
Oulun yliopiston hallinnon kehitys osana valtakunnallista korkeakoulupolitiikkaa vuosina 1986 2013 Oulun yliopisto Aate- ja oppihistorian pro gradu -tutkielma 2.12.2013 Tuomas Paananen SISÄLLYSLUETTELO Lisätiedot SISARENPOIKA. Paavalin synodi tiedottaa Paulussynoden meddelar 1/2004 SYSTERSONEN
SISARENPOIKA Paavalin synodi tiedottaa Paulussynoden meddelar 1/2004 SYSTERSONEN 1 Pääsevätkö naispappeuden hyväksyjät taivaaseen? Juha Muukkonen Pastori, päätoimittaja Tornio Sen, joka tahtoo pelastua, Lisätiedot Koskaan et muuttua saa!
pekka räihä Koskaan et muuttua saa! Luokanopettajakoulutuksen opiskelijavalintojen uudistamisen vaikeudesta AKATEEMINEN VÄITÖSKIRJA Esitetään Tampereen yliopiston kasvatustieteiden tiedekunnan suostumuksella Lisätiedot JÄRVENPÄÄN SEURAKUNTA PÖYTÄKIRJA 9 /2012 Kirkkoneuvosto. Liite Asia sivu
JÄRVENPÄÄN SEURAKUNTA PÖYTÄKIRJA 9 /2012 Kirkkoneuvosto AIKA: Tiistai 24.4.2012 klo 18.30 PAIKKA: Kirkonkulman Sali 2. krs, Kirkkotie 6 Liite Asia sivu 125 KOKOUKSEN AVAUS 188 126 LAILLISUUS JA PÄÄTÖSVALTAISUUS Lisätiedot TUOTTAJAN ROOLIT JA TOIMENKUVA DOKUMETTISARJAN KRIGENS PRIS TUOTANNOSSA
TUOTTAJAN ROOLIT JA TOIMENKUVA DOKUMETTISARJAN KRIGENS PRIS TUOTANNOSSA SISÄLLYSLUETTELO 1. JOHDANTO... 3 1.1. Krigens Pris Sodan hinta... 3 1.2. Tutkimusongelma ja tutkimusmenetelmä... 6 1.3. Keskeiset Lisätiedot JYVÄSKYLÄN YLIOPISTON KAUPPAKORKEAKOULU. Avance johtamiskoulutus. MBA-lopputyö JÄRJESTÖ TULOKSEN TEKIJÄNÄ
JYVÄSKYLÄN YLIOPISTON KAUPPAKORKEAKOULU Avance johtamiskoulutus MBA-lopputyö JÄRJESTÖ TULOKSEN TEKIJÄNÄ Tammikuu 2011 Laatija: Minna Riikka Järvinen Ohjaaja: Jyrki Kauppinen TIIVISTELMÄ Tutkimus määrittelee, Lisätiedot TIIVISTELMÄ. Asiasanat: parisuhdetyö; parisuhde; kvalitatiivinen tutkimus; koulutus
SOLMUJA PARISUHTEESSA Ohjaajien kokemuksia Solmuja parisuhteessa ohjaajakoulutuksen antamista lisävalmiuksista kriisissä olevien pariskuntien auttamiseen Noora Silvennoinen - Taina Viherkari Opinnäytetyö, Lisätiedot USKON ASIA NUORISOBAROMETRI 2006
USKON ASIA NUORISOBAROMETRI 2006 TERHI-ANNA WILSKA (TOIM.) OPETUSMINISTERIÖ NUORISOTUTKIMUSVERKOSTO NUORISOASIAIN NEUVOTTELUKUNTA 1 ESIPUHE Nuorisoasiain neuvottelukunta, julkaisuja 34 Nuorisotutkimusverkosto/Nuorisotutkimusseura, Lisätiedot cupore Taide- ja kulttuurialan osuuskunnat Suomessa Outi Sivonen ja Pasi Saukkonen